Institut de l'information scientifique et technique

Ang Surian ng Pang-agham at Teknikal na Impormasyon (INIST; , ) ay isang service unit ng Sentrong Pambansa para sa Siyentipikong Pananaliksik (CNRS) na matatagpuan sa Vandoeuvre-lès-Nancy, Pransiya. Ang misyon nito ay upang mapadali ang pag-access sa mga resulta mula sa iba't ibang larangan ng pandaigdigang pananaliksik, upang itaguyod ang pang-agham na produksyon at upang suportahan ang mga aktor ng mas mataas na edukasyon at pananaliksik sa kanilang mga pamamaraan.

 Mga aktibidad 
Sa loob ng mahabang panahon, nakatuon ang INIST sa produksyon ng mga database ng FRANCIS at PASCAL at pagbibigay ng mga dokumento. Ang pagkawala ng momentum ng mga nasabaing database na ito at ang paghatol sa INIST para sa paglabag sa karapatang-sipi ay nag-udyok sa institusyon na suriin ang mga misyon at ang pang-ekonomiyang modelo nito, na pinangungunahan ng mga serbisyo mula sa pribadong sektor.

Sa ilalim ng bagong estratehiya ng CNRS, ang INIST ay nagsisimula muli noong 2014 sa pamamagitan ng isang proyekto na pinamagatang "Ingénierie des connaissances" (inhenyeriyang pangkaalaman), na inaprobahan ng lupong tagapagpaganap ng CNRS noong Hunyo 10, 2014, na nagbabago mula sa isang lohika ng pang-industriyang paglikha — na binubuo ng pagbebenta ng mga produktong dokumentaryo — patungo sa isang lohika ng serbisyo na nagpapahiwatig ng pagtugon sa mga pangangailangan ng mga instituto ng CNRS at ng mas mataas na edukasyon at pananaliksik sa mga tuntunin ng pang-agham at teknikal na impormasyon.

Ang bagong estratehikong pagpoposisyon na ito sa serbisyo ng pananaliksik ay pinaghiwa-hiwalay sa labing-apat na aktibidad na nahahati sa ilang lugar na batay sa mga propesyon ng mga pangkat ng INIST. Kasabay nito, ang mga database ng Francis at Pascal ay isinara noong Disyembre 2014 at RefSoc ay hindi na nag-aalok ng kanilang serbisyo sa pribadong sektor sa kaparehong panahon. Sa kalaunan, isinara ang kabuuan ng RefSoc kasama ang kanilang serbisyo ng pagbibigay ng mga dokumento noong katapusan ng taong 2018.

Ang mga aktibidad ng surian ay nakaayos sa loob ng balangkas ng Bibliothèque scientifique numérique (Aklatang digital na pang-agham), na ang layunin ay upang matugunan ang mga pangangailangan ng mas mataas na edukasyon at mga stakeholder ng pananaliksik sa pamamagitan ng pagdadala ng pang-agham at teknikal na impormasyong ibinigay sa kanila sa isang antas ng kahusayan sa buong daigdig at sa pamamagitan ng pagpapabuti ng visibility ng Pranses na pananaliksik.

Mga sanggunian

Mga panitikan
 Jean Astruc, Jacques Le Maguer at Jean-François Picard, « Le CNRS et l'information scientifique et technique en France » (Ang CNRS at pang-agham at teknikal na impormasyon sa Pransiya), Revue Solaris, Enero 1997.
 Olivier Boissière at Georges Fessy, L'INIST dans l'œuvre de Jean Nouvel (Ang INST sa gawain ni Jean Nouvel), Les Éditions du Demi-Cercle, Paris, 1992 .

Kategorya:Pransiya